पार्टी में चल रहे विवाद की छाया शपथ ग्रहण समारोह में भी नज़र आई। इस अवसर पर समाजवादी पार्टी (सपा) के राष्ट्रीय अध्यक्ष मुलायम सिंह यादव, प्रदेश अध्यक्ष और कैबिनेट के वरिष्ठ मंत्री शिवपाल सिंह यादव मौजूद थे. लेकिन पार्टी महासचिव प्रो. रामगोपाल यादव और अमर सिंह समारोह में मौज़ूद नहीं थे। गौरतलब है कि मुख्यमंत्री अखिलेश यादव ने 17 सितंबर को राज्यपाल को पत्र भेजकर मंत्रियों को शपथ दिलाने का अनुरोध किया था। राज्यपाल के शपथग्रहण के लिए 26 सितंबर की तिथि तय करने के बाद से मंत्री पद हासिल करने के लिए लॉबिंग तेज हो गई है।